b"\n_START_ARTICLE_\nJohn Milton\n_START_SECTION_\n\xc5\xbdivljenje\n_START_PARAGRAPH_\nJohn Milton je 1629 diplomiral na Cambridgeu in nato vpisal \xc5\xa1e magisterij. V tem \xc4\x8dasu je za\xc4\x8del ustvarjati prva dela. Leta 1642 se je poro\xc4\x8dil z Mary Powell, a ga je \xc5\xbeena \xc4\x8dez mesec dni zapustila in od\xc5\xa1la k star\xc5\xa1em. Vrnila se je \xc5\xa1ele \xc4\x8dez tri leta, medtem pa je Milton objavi nekaj lo\xc4\x8ditvenih pamfletov (mdr.\xc2\xa0\xc2\xbbDoctrine and Discipline of Divorce\xc2\xab). Po izbruhu revolucije je stopil na puritansko stran in je bil od 1649 v slu\xc5\xbebi Cromwellove republike. Leta 1652 se mu je tako poslab\xc5\xa1al vid, da je dokon\xc4\x8dno oslepel; istega leta je med porodom umrla \xc5\xbeena Marx. Ponovno se je poro\xc4\x8dil s Katherine Woodcock, a tudi ona je umrla kmalu po porodu. Najverjetneje v tem \xc4\x8dasu je Milton za\xc4\x8del pisati svoje osrednje delo \xe2\x80\x93 Izgubljeni raj. Leta 1663 je \xc5\xa1e tretji\xc4\x8d poro\xc4\x8dil.\n_START_SECTION_\nDelo\n_START_PARAGRAPH_\nV zgodnjih letih je pisal elegije in pesnitve o naravi (Lycidas, L'Allegro, Il Penseroso), za \xc4\x8dasa puritanske revolucije predvsem politi\xc4\x8dne, ideolo\xc5\xa1ke in verske spise. V zadnjem obdobju je objavil ep Izgubljeni raj, Znova pridobljeni raj (Paradise regained) in dramo Samson Agonistes._NEWLINE_Pisal pa je tudi poezijo (mdr. angle\xc5\xa1ke sonete). Veliko \xc4\x8das je namenil pisanju razprav, traktatov in pamfletov, teme pa so bile zelo raznolike: cerkvena vladavina (zagovarjal je odpravo \xc5\xa1kofovskega sistema), vzgoja, svoboda tiska in govora, pravica do lo\xc4\x8ditve, politika, ... Njegova dela so zaznamovala razvoj evropske in angle\xc5\xa1ke knji\xc5\xbeevnosti (pa tudu likovne in glasbene umetnosti), \xc5\xa1e posebej pa angle\xc5\xa1ko romantiko."